****

**INFORMASJONSSKRIV 2019-2020 Mai 2020 Nr: 15**

**Covid – 19:**

Regjeringen utvider listen over ansatte med kritisk samfunnsfunksjon
Alle ansatte og ledere i barnehage, grunnskolen og i videregående regnes nå som nøkkelpersonell i virksomheter med kritisk samfunnsfunksjon. Se ytterligere informasjon og oppdatert liste på [hjemmesiden](https://www.regjeringen.no/no/aktuelt/alle-ansatte-i-skoler-og-barnehager-er-nokkelpersonell-med-kritisk-samfunnsfunksjon/id2703432/?utm_source=www.regjeringen.no&utm_medium=epost&utm_campaign=nyhetsvarsel%2020.05.2020&utm_content=Familie%20og%20barn) til Regjeringen om dette.

Åpningstid kommunale barnehager fremover:
De kommunale barnehagene tilbyr nå 7,5 eller 8 timers åpningstid for alle barn. I tillegg er det en del barn som får utvidet åpningstid grunnet foresattes samfunnskritiske jobber eller særskilte behov hos barnet/familien. I løpet av uke 23 vil alle de kommunale barnehagene tilby 8 timer til alle barna.

Førskoledager våren 2020 utgår grunnet situasjonen med Covid 19.
Skolene har i år ikke kapasitet til å gjennomføre førskoledagene slik de er beskrevet i årshjulet i *Sammen om barns utvikling og læring- plan for overgang mellom barnehage og skole i Nittedal kommune.*

Da det ikke er mulig å gjennomføre fysiske førskoledager samtidig som smittevernfaglige hensyn ivaretas, oppfordres skolene til å sende en liten digital hilsen til barnehagene som en del av forberedelsene til skolestart.

I den forbindelse håper vi at de barnehagene som har kapasitet til det kan lage en liten videohilsen el.l. tilbake til skolene hvor deres skolestartere skal begynne. Da kan for eksempel skolestarterne formidle hva/hvordan de har arbeidet med skoleforberedende aktiviteter i deres barnehage og evt. annet de ønsker å formidle. På denne måten håper vi både skolestarterne og de som skal ta imot skolestarterne kan være litt bedre forberedt på overgangen selv om det ikke blir fysiske møter i forkant av oppstarten.

**Felles satsninger:**

|  |
| --- |
| Realisering av kvalitetsplan– **Med skrubbsår på knærne og stjerner i øynene 2019-2022.****Barnehagen som lærende organisasjon og inkluderende miljø:**Styrerseminaret 11.-12.juni vil ha fokus på disse to utviklingsområdene.For mer informasjon se vedlagt invitasjon i e-posten.  |

**Intern informasjon:**

Prosjekt inkluderende helhetlig spesialpedagogisk hjelp i barnehage

Som dere vet gjennomfører vi et prosjektarbeid for å sikre mer helhetlig og inkluderende spesialpedagogisk hjelp fremover. Vi hadde tenkt å iverksette et pilotprosjekt fra høsten, men ser at dette først vil kunne starte opp 1.januar 2021. I prosjektperioden har vi blant annet gjennomført dialogsamling, digitale studieturer for arbeidsgruppen og lærende møter med representanter fra barnehagene, ressursteamet, PTT og administrasjonen for å utvikle ny modell for Nittedal.

Ressursteam for førskolebarn:
Cicilia Thon, Erik Veum og Sissel Martinsen har alle fått nye jobber og slutter i ressursteamet til sommeren. Tusen takk til alle 3 for at de har gjort en forskjell for barn og voksne i nittedalsbarnehagene. Vi holder nå på å ansatte 3 nye og håper at disse skal være på plass senest 1.september.

Informasjon om tilbakebetaling av inntektstap i forbindelse med tapt foreldrebetaling

Kommunen har for tiden mange arbeidsoppgaver og har derfor ikke fått ferdigstilt arbeidet med tilbakebetaling av inntektstap i forbindelse med tapt foreldrebetaling. Dette er en prioritert oppgave fremover.

**Ekstern informasjon**

Kartlegging av barnehage- og skolehverdagen som følge av koronasituasjonen

U.dir planlegger å gjennomføre en datainnsamling om hvilke konsekvenser koronaviruset har hatt for barnehager og skoler. De ønsker å få bedre innsikt i den tilpassede barnehage- og skolehverdagen og vil kartlegge hvilke konsekvenser smitteverntiltakene har hatt, hvilket tilbud barn og unge får, og hvordan tilbudet er sammenlignet med ordinær barnehage- og skolehverdag.

Undersøkelsen vil bli gjennomført i perioden 11. – 18. juni.
E-post med informasjon om innsamlingen til alle barnehager og skoler vil bli sendt ut i forkant av 11. juni.

**Hilsen Merethe, Thomas og Anette**

**Vedlegg:**

1. Invitasjon til styrerseminar 11. og 12 juni